กฎกระทรวงกำหนดบริเวณห้ามก่อสร้างหรือดัดแปลงอาคารบางชนิดหรือบางประเภทในพื้นที่บางส่วนในท้องที่แขวงวัดสามพระยา แขวงบางขุนพรหม แขวงบ้านพานถม แขวงชนะสงครามแขวงตลาดยอด แขวงพระบรมมหาราชวังแขวงบวรนิเวศ แขวงศาลเจ้าพ่อเสือ แขวงเสาชิงช้าแขวงสำราญราษฎร์แขวงวัดราชบพิธ แขวงวังบูรพาภิรมย์ เขตพระนคร แขวงบางยี่ขัน เขตบางพลัดแขวงอรุณอมรินทร์ แขวงศิริราช เขตบางกอกน้อย แขวงวัดโสมนัส แขวงบ้านบาตร แขวงคลองมหานาคแขวงวัดเทพศิรินทร์แขวงป้อมปราบ เขตป้อมปราบศัตรูพ่าย แขวงวัดอรุณ เขตบางกอกใหญ่แขวงสัมพันธวงศ์แขวงจักรวรรดิ แขวงตลาดน้อย เขตสัมพันธวงศ์ แขวงวัดกัลยาณ์ เขตธนบุรีและแขวงสมเด็จเจ้าพระยาเขตคลองสาน กรุงเทพมหานครพ.ศ. ๒๕๖๓[๑] อาศัยอำนาจตามความในมาตรา ๕ วรรคหนึ่ง (๓) แห่งพระราชบัญญัติควบคุมอาคารพ.ศ.๒๕๒๒ และมาตรา ๘ วรรคหนึ่ง (๑) และ (๑๐) แห่งพระราชบัญญัติควบคุมอาคาร พ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร(ฉบับที่ ๓) พ.ศ. ๒๕๔๓ รัฐมนตรีว่าการกระทรวงมหาดไทยโดยคำแนะนำของคณะกรรมการควบคุมอาคารออกกฎกระทรวงไว้ดังต่อไปนี้ข้อ๑ ให้กำหนดพื้นที่บางส่วนในท้องที่แขวงวัดสามพระยาแขวงบางขุนพรหม แขวงบ้านพานถม แขวงชนะสงคราม แขวงตลาดยอดแขวงพระบรมมหาราชวัง แขวงบวรนิเวศ แขวงศาลเจ้าพ่อเสือ แขวงเสาชิงช้า แขวงสำราญราษฎร์แขวงวัดราชบพิธ แขวงวังบูรพาภิรมย์ เขตพระนครแขวงบางยี่ขัน เขตบางพลัด แขวงอรุณอมรินทร์ แขวงศิริราช เขตบางกอกน้อย แขวงวัดโสมนัส แขวงบ้านบาตร แขวงคลองมหานาค แขวงวัดเทพศิรินทร์แขวงป้อมปราบ เขตป้อมปราบศัตรูพ่าย แขวงวัดอรุณ เขตบางกอกใหญ่ แขวงสัมพันธวงศ์แขวงจักรวรรดิ แขวงตลาดน้อย เขตสัมพันธวงศ์ แขวงวัดกัลยาณ์ เขตธนบุรีและแขวงสมเด็จเจ้าพระยา เขตคลองสาน กรุงเทพมหานคร ภายในบริเวณแนวเขตตามแผนที่ท้ายกฎกระทรวงนี้เป็นบริเวณห้ามก่อสร้างอาคาร ดังต่อไปนี้ทิศเหนือ จดคลองบางยี่ขันฝั่งเหนือ กึ่งกลางแม่น้ำเจ้าพระยา และคลองผดุงกรุงเกษม ฝั่งเหนือทิศตะวันออก จดคลองผดุงกรุงเกษมฝั่งตะวันออกทิศใต้ จดซอยวัดกัลยาณ์และถนนเทศบาลสาย๑ และเส้นตรงซึ่งลากจากจุดบรรจบของถนนประชาธิปกกับถนนลอดใต้สะพานพระพุทธยอดฟ้าไปยังจุดบรรจบของซอยสมเด็จเจ้าพระยา๑ กับซอยอุทัย และกึ่งกลางแม่น้ำเจ้าพระยาทิศตะวันตก จดซอยวัดดาวดึงษาราม เส้นตรงซึ่งลากจากจุดบรรจบของซอยวัดดาวดึงษารามกับถนนสมเด็จพระปิ่นเกล้าไปจดจุดบรรจบของซอยวัดดุสิตารามกับถนนสมเด็จพระปิ่นเกล้าซอยวัดดุสิตาราม คลองขนมจีน คลองบางกอกน้อย ฝั่งเหนือ และคลองบ้านขมิ้น ฝั่งตะวันตก จนจดกับคลองบางกอกใหญ่ฝั่งตะวันออกภายในบริเวณห้ามก่อสร้างอาคารตามวรรคหนึ่งห้ามบุคคลใดก่อสร้างอาคารที่มีสีและวัสดุของผนังภายนอกอาคารและสีของหลังคาอาคารเป็นสีอื่นที่มิใช่อาคารที่มีสีและวัสดุ ดังต่อไปนี้(๑)สีของผนังภายนอกอาคารเป็นโทนสีครีม(๒)สีของหลังคาอาคารเป็นโทนสีเทาเข้ม(๓)วัสดุที่เป็นผิวของผนังภายนอกอาคารหรือตกแต่งผิวของผนังภายนอกอาคารเป็นวัสดุไม่สะท้อนแสงหรือมันวาวข้อ๒ กฎกระทรวงนี้มิให้ใช้บังคับแก่การก่อสร้างหรือดัดแปลงอาคารโบราณสถานพิพิธภัณฑสถานแห่งชาติ ศาสนสถาน หรืออาคารต่าง ๆที่ใช้เพื่อการศาสนาหรือศิลปวัฒนธรรมข้อ ๓ ภายในบริเวณพื้นที่ที่กำหนดตามข้อ๑ ห้ามบุคคลใดดัดแปลงอาคารใด ๆ ให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๑ข้อ๔ อาคารที่มีอยู่แล้วในบริเวณพื้นที่ที่กำหนดตามข้อ๑ ก่อนหรือในวันที่กฎกระทรวงนี้ใช้บังคับ ให้ได้รับยกเว้นไม่ต้องปฏิบัติตามกฎกระทรวงนี้แต่การดัดแปลงอาคารดังกล่าวต้องเป็นไปตามเงื่อนไขดังต่อไปนี้(๑) สีของผนังภายนอกอาคารเป็นโทนสีครีม(๒) สีของหลังคาอาคารเป็นโทนสีเทาเข้ม(๓)วัสดุที่เป็นผิวของผนังภายนอกอาคารหรือตกแต่งผิวของผนังภายนอกอาคารเป็นวัสดุไม่สะท้อนแสงหรือมันวาวกรณีที่มีการขอดัดแปลงอาคารผู้ขอดัดแปลงอาคารต้องปรับปรุงสีของผนังภายนอกอาคาร สีของหลังคาอาคาร และวัสดุที่เป็นผิวของผนังภายนอกอาคารหรือตกแต่งผิวของผนังภายนอกอาคารในส่วนที่ไม่ได้ขอดัดแปลงให้เป็นไปตามเงื่อนไขที่กำหนดในวรรคหนึ่งด้วยข้อ๕ อาคารในบริเวณพื้นที่ที่กำหนดตามข้อ๑ ที่ได้รับใบอนุญาตหรือใบรับแจ้งการก่อสร้างหรือดัดแปลงตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่กฎกระทรวงนี้ใช้บังคับและยังก่อสร้างหรือดัดแปลงไม่แล้วเสร็จ ให้ได้รับยกเว้นไม่ต้องปฏิบัติตามกฎกระทรวงนี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อกฎกระทรวงนี้ไม่ได้ให้ไว้ ณวันที่ ๑๕ มิถุนายน พ.ศ. ๒๕๖๓พลเอก อนุพงษ์เผ่าจินดารัฐมนตรีว่าการกระทรวงมหาดไทยหมายเหตุ:- เหตุผลในการประกาศใช้กฎกระทรวงฉบับนี้ คือ โดยที่บริเวณกรุงรัตนโกสินทร์ชั้นใน กรุงรัตนโกสินทร์ชั้นนอก พื้นที่ต่อเนื่อง และฝั่งธนบุรีตรงข้ามกรุงรัตนโกสินทร์กรุงเทพมหานคร เป็นบริเวณที่มีสถานที่ที่มีความสำคัญทางด้านประวัติศาสตร์และศิลปวัฒนธรรมของชาติจึงมีความจำเป็นต้องมีข้อกำหนดเกี่ยวกับการควบคุมการก่อสร้างหรือดัดแปลงอาคารในบริเวณดังกล่าวสมควรห้ามก่อสร้างหรือดัดแปลงอาคารบางชนิดหรือบางประเภทในพื้นที่บางส่วนในท้องที่แขวงวัดสามพระยาแขวงบางขุนพรหม แขวงบ้านพานถม แขวงชนะสงคราม แขวงตลาดยอด แขวงพระบรมมหาราชวังแขวงบวรนิเวศ แขวงศาลเจ้าพ่อเสือ แขวงเสาชิงช้า แขวงสำราญราษฎร์ แขวงวัดราชบพิธ แขวงวังบูรพาภิรมย์เขตพระนคร แขวงบางยี่ขัน เขตบางพลัด แขวงอรุณอมรินทร์ แขวงศิริราช เขตบางกอกน้อย แขวงวัดโสมนัส แขวงบ้านบาตร แขวงคลองมหานาค แขวงวัดเทพศิรินทร์แขวงป้อมปราบ เขตป้อมปราบศัตรูพ่าย แขวงวัดอรุณเขตบางกอกใหญ่ แขวงสัมพันธวงศ์ แขวงจักรวรรดิ แขวงตลาดน้อย เขตสัมพันธวงศ์ แขวงวัดกัลยาณ์เขตธนบุรี และแขวงสมเด็จเจ้าพระยา เขตคลองสาน กรุงเทพมหานครเพื่อประโยชน์ในด้านความปลอดภัย การผังเมือง การสถาปัตยกรรม และความเป็นระเบียบเรียบร้อยของเมือง จึงจำเป็นต้องออกกฎกระทรวงนี้พิไลภรณ์/จัดทำ๕ สิงหาคม ๒๕๖๓สุภาทิพย์/ตรวจ๕ สิงหาคม ๒๕๖๓[๑] ราชกิจจานุเบกษาเล่ม ๑๓๗/ตอนที่ ๔๘ ก/หน้า ๑/๓๐ มิถุนายน ๒๕๖๓